**NOTĂ DE FUNDAMENTARE**

|  |
| --- |
| ***Secţiunea 1******Titlul proiectului de act normativ******HOTĂRÂRE******pentru modificarea și completarea Hotărârii Guvernului nr. 1.005/2016 privind organizarea şi funcţionarea Institutului Național de Administrație*** |
| ***Secţiunea a 2-a******Motivul emiterii actului normativ*** |
| 1. Descrierea situaţiei actuale | Institutul Național de Administrație își desfășoară activitatea în temeiul Ordonanței Guvernului nr. 23/2016 privind înființarea Institutului Național de Administrație, cu modificările și completările ulterioare, publicată în Monitorul Oficial al României, Partea I, nr. 658 din 29 august 2016, intrând în vigoare la data de 01.09.2016,  și a Hotărârii Guvernului nr. 1005/2016 privind organizarea şi funcţionarea Institutului Național de Administrație, publicată în Monitorul Oficial al României, Partea I, nr. 20 din 9 ianuarie 2017, având atribuții în domeniile formării și perfecţionării profesionale a personalului din administraţia publică.În prezent, conform dispozițiilor art. 1 alin. (1) din Hotărârea Guvernului nr. 1005/2016: „Institutul Național de Administrație, denumit în continuare Institutul, se organizează ca instituție publică de interes național, cu personalitate juridică, organ de specialitate al administrației publice centrale în subordinea Ministerului Dezvoltării Regionale și Administrației Publice”. În temeiul art. 2 din Hotărârea Guvernului nr. 1005/2016, rolul Institutului Național de Administrație este acela de a pune în aplicare direcțiile strategice ale Guvernului privind eficientizarea administrației publice prin profesionalizarea personalului din administrația publică centrală și locală.Structura organizatorică a Institutului Național de Administrație este prevăzută în Anexa nr.1 la Hotărârea Guvernului nr. 1005/2016. Numărul maxim de posturi aprobat pentru Institutul Național de Administrație este de 100 posturi, exclusiv demnitarii şi posturile aferente cabinetului președintelui. Personalul Institutului Național de Administrație este compus din demnitari, funcţionari publici cu funcţii publice generale sau specifice, precum şi din personal contractual.  |
| 1^1 În cazul proiectelor de acte normative care transpun legislație comunitară sau creează cadrul pentru aplicarea directă a acesteia  | Proiectul de act normativ nu se referă la acest subiect.  |
| 2. Schimbări preconizate  | Proiectul de act normativ are ca scop eficientizarea activității Institutului Național de Administrație, denumit în continuare Institut.Astfel:* Prin prezentul proiect de act normativ se asigură corelarea cu prevederile art. 18 și art. 19 din Hotărârea Guvernului nr. 1066/2008 pentru aprobarea normelor privind formarea profesională a funcționarilor publici. Astfel, Agenția Națională a Funcționarilor Publici realizează raportul anual privind formarea profesională a funcţionarilor publici, pe baza informațiilor transmise de către autoritățile și instituțiile publice, informații transmise până la 31 martie a fiecărui an. De asemenea, în conformitate cu prevederile art. 4 din Ordinul președintelui Agenției Naționale a Funcționarilor Publici nr. 13601/2008 pentru aprobarea termenelor şi a formatului standard de transmitere a datelor şi informaţiilor privind planul anual de perfecţionare profesională şi fondurile alocate în scopul instruirii funcţionarilor publici, cu modificările și completările ulterioare, ordonatorii principali de credite din administraţia publică locală transmit Agenției Naționale a Funcționarilor Publici datele și informațiile până la data de 1 martie a fiecărui an, iar ordonatorii principali de credite din administraţia publică centrală transmit Agenției Naționale a Funcționarilor Publici datele și informațiile până la data de 31 martie a fiecărui an. Astfel, Institutul Național de Administrație se află în imposibilitatea elaborării, până la data de 31 ianuarie, anual, a propunerilor de programe de formare profesională, respectiv a propunerilor de programe de perfecționare profesională, pe baza nevoilor de formare transmise de Agenția Națională a Funcționarilor Publici, motiv pentru care se propune eliminarea termenului de 31 ianuarie prevăzut la art. 3 alin. (1) lit. b), și înlocuirea acestuia cu mențiunea ”pentru anul în curs”.

De asemenea, în vederea utilizării unei terminologii unitare și în conformitate cu prevederile art. 4 alin. (1) lit. ș) din Hotărârea Guvernului nr. 1000/2006 privind organizarea și funcționarea Agenției Naționale a Funcționarilor Publici, republicată, proiectul de act normativ propune modificarea art. 3 alin. (1) lit. b) prin înlocuirea sintagmei ”nevoilor de formare” cu ”domeniilor prioritare pentru formarea profesională a funcționarilor publici”. Tot cu scopul utilizării unei terminologii unitare și în conformitate cu prevederile art. 6 lit. a) al Ordonanței Guvernului nr. 23/2016 privind înființarea Institutului Național de Administrație, cu modificările și completările ulterioare, proiectul de act normativ propune înlocuirea cuvântului ”grilele” cu ”propunerile”. De asemenea proiectul de act normativ intercalează la această literă, pentru o mențiune completă a propunerilor de programe organizate de Institut, sintagmele ”propunerile de programe de formare profesională, respectiv”, la teza întâi, și ”Propunerile de programe de formare profesională, respectiv”, la teza a doua a literei b) de la alin. (1). al art. 3.* Proiectul de act normativ elimină sintagma „și comunicate Institutului prin Agenţia Naţională a Funcţionarilor Publici” de la art. 4 alin. (1) lit. a) din Hotărârea Guvernului nr. 1005/2016, întrucât toate actele normative, documentele programatice sau alte documente ale Guvernului emise în domeniu, devin publice la momentul adoptării și publicării acestora în Monitorul Oficial al României. Comunicarea acestora Institutului de către Agenția Națională a Funcționarilor Publici este o procedură superfluă, care excede principiului de drept “nemo censetur ignorare legem” *(„nimeni nu se poate apăra invocând necunoașterea legii”).*
* Pentru utilizarea unei terminologii unitare și în conformitate cu prevederile art. 4 alin. (1) lit. ș) din Hotărârea Guvernului nr. 1000/2006 privind organizarea și funcționarea Agenției Naționale a Funcționarilor Publici, republicată, proiectul de act normativ propune modificarea art. 4 alin. (1) lit. b) prin înlocuirea sintagmei ”nevoilor de formare” cu ”domeniilor prioritare pentru formarea profesională a funcționarilor publici”.
* Prezentul proiect de hotărâre a Guvernului are rolul, printre altele, de a evidenția activitatea strategică a Institutului Național de Administrație în domeniul dezvoltării și implementării de programe și proiecte cu finanțare externă, prin accesarea mecanismelor de finanțare în domeniile sale de activitate. Astfel s-a propus introducerea lit. e) la art. 8, după cum urmează: „ să acceseze mecanisme de finanțare în domeniile sale de activitate.”
* Având în vedere ritmul accelerat de dezvoltare economică, socială și administrativă a diverselor arii geografice conturate ca potențiale regiuni de dezvoltare, precum și rolul decisiv în domeniul formări și perfecționării profesionale al Institutului Național de Administrație, stabilit conform Hotărârii Guvernului nr. 650/2016, se consideră necesară înființarea Centrului teritorial de formare continuă pentru administrația publică Cluj-Napoca, care nu există și care va deservi regiunea de Nord-Vest.

Așadar, se impune modificarea structurii organizatorice, prin suplimentarea numărului maxim de posturi din aparatul propriu al Institutului Național de Administrație, cu un număr de 6 posturi la noul Centru Teritorial Cluj-Napoca, cu respectarea prevederilor legale în vigoare, restul de 4 posturi (până la numărul de 10 posturi adăugat numărului inițial din HG 1005/2016 de 100 de posturi de la art. 11 alin. (1)), fiind necesare pentru acoperirea nevoii de personal în cadrul direcțiilor Institutului. Suplimentarea numărului maxim de posturi până la 110 se va realiza cu încadrarea în fondurile prevăzute cu această destinație în bugetul Ministerului Dezvoltării Regionale și Administrației Publice.Majorarea cu 10 posturi se încadrează în bugetul de venituri și cheltuieli aprobat Institutului Național de Administrație. S-a avut în vedere de asemenea memorandumul promovat de Ministerul Finanțelor Publice, cu tema: ”Aprobarea de măsuri privind încadrarea în cheltuielile de personal aprobate prin bugetul penul 2018”, aprobat la ședința Guvernului din data de 22 februarie 2018. De asemenea, la stabilirea numărului de posturi, s-au avut în vedere și prevederile Ordonanței Guvernului nr. 32/1998 privind organizarea cabinetului demnitarului din administrația publică centrală, cu modificările și completările ulterioare.* În ceea ce privește atribuțiile Consiliului de Coordonare, se elimină cuvântul „anual” din atribuția prevăzută la art. 14 lit. a), care prevede avizarea grilelor de programe de formare profesională organizate de Institut și tematica specifică a acestora, pentru a fi în conformitate cu prevederile art. 3 alin. (1) lit. b), teza a II-a din Hotărârea Guvernului nr. 1005/2016, respectiv „Grilele de programe de formare profesională pot fi actualizate semestrial, în funcţie de nevoile suplimentare de formare identificate, şi de îndată, în cazul apariţiei unei modificări legislative importante.”

Tot cu scopul utilizării unei terminologii unitare și în conformitate cu prevederile art. 6 lit. a) al Ordonanței Guvernului nr. 23/2016 privind înființarea Institutului Național de Administrație, cu modificările și completările ulterioare, proiectul de act normativ propune și la acest articol înlocuirea cuvântului ”grilele” cu ”propunerile”. De asemenea proiectul de act normativ adaugă la această literă, pentru o mențiune completă a propunerilor de programe organizate de Institut, sintagma ”respectiv propunerile de programe de perfecționare profesională”.* Proiectul de act normativ modifică dispozițiile art. 14 lit. i): Consiliul de coordonare are ca atribuție „avizarea înființării centrelor teritoriale”, modificarea având în vedere adăugarea posibilității avizării desființării unor centre teritoriale, din motive obiective, dacă s-ar impune această situație, în eventualitatea în care, având în vedere ritmul diferit de dezvoltare economică, socială și administrativă a diverselor arii geografice conturate ca potențiale regiuni de dezvoltare, și nevoile de formare s-ar putea dovedi diferite în funcție de regiune.
* Proiectul de act normativ propune modificarea Anexei 1 în contextul în care este necesară reorganizarea INA, în baza art. 100 alin. (1) lit. a), lit. c) și respectiv lit. d), după caz, din Legea 188/1999, republicată. Prin reorganizare se vor asigura următoarele:

- eficientizarea activităţii de formare profesională a personalului din administraţia publică; - un proces de formare eficient, responsabil, planificat, orientat către rezultate, care să abordeze profesionist toate etapele aferente; - punerea în aplicare, în mod unitar, a procedurilor, standardelor şi criteriilor de calitate în ceea ce priveşte procesul de formare/perfecţionare elaborate de către INA, în scopul asigurării unui sistem profesionist de formare pentru personalul din administraţia publică; - îndeplinirea în condiţii optime a rolului şi responsabilităţilor INA; - o mai bună realizare a activităţilor-suport (financiar-contabile, administrativ, juridic, IT, resurse umane etc.); - modificarea denumirii ”expert” în ”consilier” întrucât funcționarii publici ai INA nu asigură, în cadrul programelor de formare specializată și perfecționare profesională, *expertiză* pentru instituțiile și autoritățile publice și pentru persoanele fizice interesate, ci *consiliere.* Activitatea în sine în cadrul INA nu presupune un nivel de expertiză, ci de fapt un *nivel de consiliere* în domeniul formării specializate și respectiv al perfecționării profesionale. Această modificare este esențială raportat la atribuțiile INA, și se impune a fi efectuată inclusiv pentru a se asigura o abordare unitară în ceea ce privește atât funcțiile publice din cadrul INA, cât și activitatea tuturor funcționarilor publici care le exercită. Personalul INA va urma să fie numit în noile funcții conform art. 100 alin. (1) lit. a) și lit. c) din Legea 188/1999.* În contextul în care la nivelul Direcției Economică, Juridică și Resurse Umane este nevoie stringentă de personal pentru a se putea desfășura activitatea în condiții normale (câteva dintre situații fiind următoarele: (i) din cauza numărului redus de salariați, în cadrul activității financiar–contabile nu pot fi asigurate semnăturile necesare în vederea efectuării plăților în trezorerie, sau a ALOP-ului (nu se pot asigura cele patru semnături minim necesare în cadrul direcției), (ii) pentru derularea activităților de achiziții publice și arhivă există câte o singură persoană pentru fiecare zonă în parte, iar în cazurile în care, din orice motiv, salariatul lipsește, activitatea respectivă este perturbată, (iii) este necesară acoperirea activităților de casier și de gestionar, atribuțiile pe această zonă fiind delegate, situație care poate funcționa doar temporar, (iv) din cauza lipsei de personal se impune adăugarea unor atribuții postului de șofer, rezultând astfel modificarea regimului juridic al postului de șofer în post de consilier personal contractual), proiectul de act normativ propune următoarele modificări de structură:

- Serviciul Financiar-Contabilitate și Achiziții Publice din cadrul Direcției Economică, Juridică și Resurse Umane, devine ”Serviciul Financiar-Contabilitate și Informatizare”, având Compartimentul Informatizare în subordine;- Serviciul Resurse Umane, Juridic și Administrativ devine ”Serviciul Resurse Umane, Juridic, Achiziții Publice și Administrativ”, având Compartimentul Juridic și Compartimentul Achiziții Publice în subordine. Prin scoaterea activității de Achiziții Publice din cadrul Serviciului Financiar Contabilitate, și mutarea acesteia în cadrul noului Serviciu Resurse Umane, Juridic Achiziții Publice și Administrativ, și constituirea Compartimentului Achiziții Publice, se asigură exercitarea unui control financiar preventiv al șefului Serviciului Financiar-Contabilitate Informatizare, asupra activității funcționarului public care desfășoară activități de achiziții publice, acesta din urmă ieșind din subordinea/îndrumarea sa, urmând ca activitatea de achiziții publice să fie supusă doar controlului financiar preventiv exercitat de către șeful Serviciului Financiar-Contabilitate Informatizare; Salariații INA care ocupă funcțiile publice supuse modificărilor de mai sus vor fi încadrați, după caz, conform art. 100 alin. (1) lit. a), lit. c) și lit. d) din Legea 188/1999. Subsecvent, proiectul de act normativ propune modificarea Anexei 1 în sensul celor de mai sus. * Proiectul de act normativ propune schimbarea denumirii Direcției comunicare, proiecte, cooperare și relații externe în ”Direcția cercetare, dezvoltare, cooperare și comunicare”, întrucât denumirea propusă reflectă cu mai multă acurateţe atribuţiile structurii, în sensul corelării cu prevederile punctului 1.2. linia a cincea din “Tema 1 - Cadrul legal, instituţional şi de management al formării”, conţinute în CAPITOLUL V – “Viziune, obiective şi activităţi” din Hotărârea Guvernului nr. 650/2016, cu modificările şi completările ulterioare (“Înfiinţarea şi operaţionalizarea Institutului Naţional de Administraţie, ca şcoală de formare aplicată pentru administraţie şi actor implicat activ în implementarea politicilor de formare pentru administraţie ... deţinător al unei structuri specializate de cercetare-dezvoltare ...”).

Direcția va fi constituită din trei compartimente, după cum urmează: Compartimentul strategii și proiecte, Compartimentul cercetare-inovare, Compartimentul comunicare şi cooperare instituțională. Structurarea compartimentelor la nivelul acestei direcții se impune astfel pentru eficientizarea activităților specifice dar și pentru gestionarea eficace a atribuțiilor menționate în documentele programatice și/sau strategice. Subsecvent, proiectul de act normativ propune modificarea Anexei 1 în sensul celor de mai sus. * Proiectul de act normativ propune schimbarea denumirii Direcției programe de perfecționare în ”Direcția de dezvoltare și organizare programe de perfecționare” având în vedere că procesul de dezvoltare și organizare a programelor de perfecționare este continuu și permanent, aspect la care se adaugă următoarele considerente:

- Direcția programe de perfecționare, încă de la înființarea INA, s-a ocupat de dezvoltarea și organizarea programelor de perfecționare în administratia publică centrală și locală prin activitați de recrutare a personalului specializat în vederea constituirii unei baze de date cu personal specializat (formatori), grupați pe cele 18 domenii prioritare de perfecționare în administrația publică;- Activitatea de dezvoltare a procesului de perfecționare a personalului din administrația publică s-a concretizat inclusiv prin participarea efectivă a direcției la crearea unei platforme online de organizare și desfășurare a programelor de perfecționare, asigurându-se dezvoltarea acestei platforme și modernizarea activității direcției;- Un aspect esențial privind dezvoltarea activității de organizare a programelor de perfecționare, a constituit și beneficiul adus instituțiilor din teritoriu privind procesul de perfecționare în administrație, prin organizarea programelor chiar în județele de reședință ale beneficiarilor, fapt agreat în unanimitate în teritoriu, și care a avut ca efect imediat scăderea cheltuielilor beneficiarilor programelor în procesul de perfecționare profesională.Subsecvent, proiectul de act normativ propune modificarea Anexei 1 în sensul celor de mai sus. * La momentul constituirii INA, conform art. 11 alin. (5) din H.G. 1005/2016, prin ordin al viceprim-ministrului ministrul dezvoltării regionale, administrației publice, și fondurilor europene, doamna Sevil Shhaideh, nr. 3173/31.05.2017, s-a aprobat, la propunerea președintelui INA, statul de funcții al Institutului Național de Administrație, prevăzând structura ”Audit public intern” cu două posturi de execuție.

Prin Ordinul președintelui INA nr. 3/31.05.2017 s-a aprobat Regulamentul privind organizarea și funcționarea INA, care prevedea structura funcțională de ”Compartiment audit public intern” cu atribuții specifice.Prin Ordinul președintelui INA nr. 156/24.04.2018 s-a aprobat Regulamentul privind organizarea și funcționarea INA, care stabilește atribuțiile Compartimentului de audit public intern.Astfel, proiectul de act normativ propune modificarea Anexei 1 în sensul introducerii denumirii complete de ”Compartiment audit public intern”.  |
| 3. Alte informaţii  | Nu este cazul. |
| ***Secţiunea a 3-a******Impactul socioeconomic al proiectului de act normativ*** |
| 1. Impactul macroeconomic | Proiectul de act normativ nu se referă la acest subiect. |
| 1^1. Impactul asupra mediului concurenţial si domeniului ajutoarelor de stat | Proiectul de act normativ nu se referă la acest subiect. |
| 2. Impactul asupra mediului de afaceri | Proiectul de act normativ nu se referă la acest subiect. |
| 2^1.Impactul asupra sarcinilor administrative | Proiectul de act normativ nu se referă la acest subiect. |
| 2^1. Impactul asupra întreprinderilor mici și mijlocii | Proiectul de act normativ nu se referă la acest subiect. |
| 3. Impactul social | Proiectul de act normativ nu se referă la acest subiect. |
| 4. Impactul asupra mediului | Proiectul de act normativ nu se referă la acest subiect. |
| 5. Alte informații |  Nu este cazul. |
| ***Secţiunea a 4-a******Impactul financiar asupra bugetului general consolidat, atât pe termen scurt, pentru anul curent, cat si pe termen lung (pe 5 ani)*** |
| Proiectul de act normativ nu are impact asupra bugetului general consolidat.- mii lei -| |
| Indicatori | Anul curent2018 | Următorii 4 ani2019 2020 2021 2022 |  |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare

 plus/minus, din care: a) buget de stat, din acesta (i) impozit pe profit  (ii) impozit pe venit b) bugete locale (i) impozit pe profit c) bugetul asigurărilor sociale de stat:  (i) contribuţii de asigurări  | 0 | 1.405.188 | 1.405.188 | 1.405.188 | 1.405.188 |  |
| 2. Modificări ale cheltuielilor bugetare, plus/minus, din care:a) buget de stat, din acesta: (i) cheltuieli de personal (ii) bunuri şi serviciib) bugete locale (i) cheltuieli de personal (ii) bunuri si servicii c) bugetul asigurărilor sociale de stat:  (i) cheltuieli de personal (ii) bunuri si servicii  |  |  |  |  |  |  |
| 3. Impact financiar, plus/minus, din care:a) buget de statb) bugete locale |  |  |  |  |  |  |
| 4. Propuneri pentru acoperirea creşterii cheltuielilor bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificărilor veniturilor si/sau cheltuielilor bugetare |  |  |  |  |  |  |
| 7. Alte informaţii |  |
| ***Secţiunea a 5-a******Efectele proiectului de act normativ asupra legislaţiei în vigoare*** |
| 1. Măsuri normative necesare pentru aplicarea prevederilor proiectului de act normativ: a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziţii. | a) Se modifică Hotărârea Guvernului nr. 1005/2016privind organizarea şi funcţionarea Institutului Național de Administrație.b) Pentru implementarea dispozițiilor prezentului act normativ:- Se va emite ordin al ministrului dezvoltării regionale și administrației publice conform art. 13 alin. (6) din prezentul act normativ; |
| 1^1.Compatibilitatea proiectului de act normativ cu legislaţia în domeniul achiziţiilor publice | Proiectul de act normativ nu se referă la acest subiect. |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Proiectul de act normativ nu se referă la acest subiect. |
| 3. Masuri normative necesare aplicării directe a actelor normative comunitare | Proiectul de act normativ nu se referă la acest subiect. |
| 4. Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect. |
| 5. Alte acte normative si/sau documente internaţionale din care decurg angajamente | Proiectul de act normativ nu se referă la acest subiect. |
| 6. Alte informaţii | Nu este cazul. |
| ***Secţiunea a 6-a******Consultările efectuate în vederea elaborării proiectului de act normativ*** |
| 1. Informaţii privind procesul de  consultare cu organizaţii neguvernamentale, instituite de cercetare si alte organisme implicate | În vederea elaborării proiectului de act normativ au avut loc consultări cu Ministerul Dezvoltării Regionale și Administrației Publice și Agenția Națională a Funcționarilor Publici.  |
| 2. Fundamentarea alegerii  organizaţiilor cu care a avut loc consultarea, precum şi a modului în care activitatea acestor organizaţii este legată de obiectul  proiectului de act normativ  | Organizațiile participante la consultări au fost relevante pentru obiectul acestui act normativ. |
| 3. Consultările organizate cu  autorităţile administraţiei publice  locale, în situaţia în care proiectul  de act normativ are ca obiect  activităţi ale acestor autorităţi, în  condiţiile Hotărârii Guvernului nr. 521/2005 privind procedura de  consultare a structurilor asociative  ale autorităţilor administraţiei  publice locale la elaborarea  proiectelor de acte normative  | Având în vedere art. 5 alin. (1) lit. f) din O.G. 23/2016, s-au solicitat punctele de vedere aparținând structurilor asociative ale autorităților administrației publice locale, respectiv UniuneaNaţională a Consiliilor Judeţene din România, Asociaţia Municipiilor din România, Asociaţia Oraşelor din România şi Asociaţia Comunelor din România.S-au solicitat eventualele propuneri, sugestii sau opinii cu privire la proiectul de act normativ supus dezbaterii publice, în conformitate cu Legea 52/2003 privind transparența decizională în administrația publică, republicată. Proiectul de act normativ se află postat pe site-ul INA, [www.ina.gov.ro](http://www.ina.gov.ro), la secțiunea ”Transparență decizională”. |
| 4. Consultările desfăşurate în cadrul consiliilor interministeriale, in  conformitate cu prevederile Hotărârii   Guvernului nr. 750/2005 privind  constituirea consiliilor interministeriale permanente  | Proiectul de act normativ nu se referă la acest subiect. |
| 5. Informaţii privind avizarea de către: a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi  | Prezentul proiect de act normativ va fi supus avizării Consiliului Legislativ. |
| 6. Alte informaţii  | Nu este cazul. |
| ***Secţiunea a 7-a******Activităţi de informare publică privind elaborarea şi implementarea proiectului de act normativ*** |
| 1. Informarea societăţii civile cu privire la necesitatea elaborării proiectului  de act normativ  | Proiectul de act normativ a îndeplinit procedura transparenței decizionale prevăzută de Legea nr. 52/2003 privind transparența decizională în administrația publică, republicată, cu modificările și completările ulterioare.Conform Legii nr. 52/2003 privind transparența decizională în administrația publică, republicată, cu modificările și completările ulterioare, proiectul de act normativ a fost publicat pe pagina de internet a INA, [www.ina.gov.ro](http://www.ina.gov.ro), la secțiunea ”Transparență decizională”. |
| 2. Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice  | Proiectul de act normativ nu se referă la acest subiect. |
| 3. Alte informaţii  | Nu este cazul. |
| ***Secţiunea a 8-a******Măsuri de implementare*** |
| 1. Măsurile de punere în aplicare a  proiectului de act normativ de către  autorităţile administraţiei publice  centrale şi/sau locale - înfiinţarea  unor noi organisme sau extinderea  competentelor instituţiilor existente | Proiectul de act normativ nu se referă la acest subiect. |
| 2. Alte informaţii  | Nu este cazul. |

Faţă de cele prezentate, a fost elaborat prezentul proiect de ***Hotărâre a Guvernului******pentru******modificarea și completarea Hotărârii Guvernului nr. 1.005/2016 privind organizarea şi funcţionarea Institutului Național de Administrație, cu modificările ulterioare,*** pe care îl supunem Guvernului spre adoptare.

|  |
| --- |
|  VICEPRIM – MINISTRU,MINISTRUL DEZVOLTĂRII REGIONALE ȘI ADMINISTRAŢIEI PUBLICE,**Paul STĂNESCU**  |
|  |
|  |
| **Contrasemnează:**MINISTRUL MUNCII ȘI JUSTIȚIEI SOCIALE**Lia-Olguța VASILESCU**

|  |
| --- |
| MINISTRUL EDUCAȚIEI NAȚIONALEMINISTRUL FINANŢELOR PUBLICE**Eugen Orlando TEODOROVICI** |

 |
| PREŞEDINTE Pavel NĂSTASEVICEPREȘEDINTEClaudiu-Emanuel SIMION |

SECRETAR GENERAL

Geea Rossana BALAZSY-TITIENI

DIRECȚIA PROGRAME DE FORMARE SPECIALIZATĂ

Director

Rodica PICU

DIRECȚIA PROGRAME DE PERFECȚIONARE

Director

Dan-Gheorghe SACHELARESCU

DIRECȚIA ECONOMICĂ, JURIDICĂ ȘI RESURSE UMANE,

Director

Marian NICULESCU

DIRECȚIA COMUNICARE, PROIECTE, COOPERARE ȘI RELAȚII EXTERNE

Director

Iuliana LECA

AVIZ PENTRU LEGALITATE

Consilier juridic

Amalia CEORNEA